title: Piezīme lasītājam

text:
               3.10.2019

               LV

               Eiropas Savienības Oficiālais Vēstnesis

               L 254/77

      PIEZĪME LASĪTĀJAM
      EEZ Apvienotās komitejas Lēmums Nr. 239/2017 ir atsaukts un tāpēc atstāts tukšs.


Komisijas 29.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9498 - Sumitomo Corporation / PT Tuah Turangga Agung) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Eiropas Parlamenta Lēmums (ES) 2019/1463 (2019. gada 26. marts) par Eiropas Slimību profilakses un kontroles centra 2017. finanšu gada pārskatu apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/198

      EIROPAS PARLAMENTA LĒMUMS (ES) 2019/1463
      (2019. gada 26. marts)
      par Eiropas Slimību profilakses un kontroles centra 2017. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Slimību profilakses un kontroles centra 2017. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Slimību profilakses un kontroles centra 2017. finanšu gada pārskatiem un Centra atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz Centram par 2017. finanšu gada budžeta izpildi (05825/2019 – C8-0081/2019),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (4), un jo īpaši tās 70. pantu,

                  —

                  ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (5), un jo īpaši tās 23. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0134/2019),

         1.

            apstiprina Eiropas Slimību profilakses un kontroles centra 2017. finanšu gada pārskatus;

         2.

            uzdod priekšsēdētājam šo lēmumu nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 434, 30.11.2018., 128. lpp.

         (2)  OV C 434, 30.11.2018., 128. lpp.

         (3)  OV L 298, 26.10.2012., 1. lpp.

         (4)  OV L 193, 30.7.2018., 1. lpp.

         (5)  OV L 142, 30.4.2004., 1. lpp.

         (6)  OV L 328, 7.12.2013., 42. lpp.


title: Eiropas Parlamenta Lēmums (ES) 2019/1467 (2019. gada 26. marts) par Eiropas Vides aģentūras (EVA) 2017. finanšu gada budžeta izpildes apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/204

      EIROPAS PARLAMENTA LĒMUMS (ES) 2019/1467
      (2019. gada 26. marts)
      par Eiropas Vides aģentūras (EVA) 2017. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Vides aģentūras 2017. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Vides aģentūras 2017. finanšu gada pārskatiem un Aģentūras atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz Aģentūrai par 2017. finanšu gada budžeta izpildi (05825/2019 – C8-0072/2019),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (4), un jo īpaši tās 70. pantu,

                  —

                  ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (5), un jo īpaši tās 13. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0127/2019),

         1.

            sniedz Eiropas Vides aģentūras izpilddirektoram apstiprinājumu par Aģentūras 2017. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vides aģentūras izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 434, 30.11.2018., 103. lpp.

         (2)  OV C 434, 30.11.2018., 103. lpp.

         (3)  OV L 298, 26.10.2012., 1. lpp.

         (4)  OV L 193, 30.7.2018., 1. lpp.

         (5)  OV L 126, 21.5.2009., 13. lpp.

         (6)  OV L 328, 7.12.2013., 42. lpp.


title: Padomes Lēmums (KĀDP) 2019/1737 (2019. gada 17. oktobris), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

text:
                  18.10.2019

                  LV

                  Eiropas Savienības Oficiālais Vēstnesis

                  L 265/7

         PADOMES LĒMUMS (KĀDP) 2019/1737
         (2019. gada 17. oktobris),
         ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     2013. gada 23. decembrī Padome pieņēma Lēmumu 2013/798/KĀDP (1) par ierobežojošiem pasākumiem pret Centrālāfrikas Republiku, īstenojot ieroču embargo, kas noteikts ar Apvienoto Nāciju Organizācijas Drošības padomes Rezolūciju 2127 (2013).

                     (2)

                     2019. gada 12. septembrī Apvienoto Nāciju Organizācijas Drošības padome pieņēma Rezolūciju 2488 (2019), kas pagarina izņēmumus attiecībā uz ieroču embargo.

                     (3)

                     Lēmums 2013/798/KĀDP būtu jāpapildina ar noteikumu, kas paredz, ka Padome un Augstais pārstāvis var apstrādāt personas datus, lai veiktu savus uzdevumus saskaņā ar šo Lēmumu.

                     (4)

                     Tāpēc būtu attiecīgi jāgroza Lēmums 2013/798/KĀDP,

               IR PIEŅĒMUSI ŠO LĒMUMU.

            1. pants
            Lēmumu 2013/798/KĀDP groza šādi:

                        1)

                        lēmuma 2. pantu aizstāj ar šādu:

                           “2. pants

                              1.   Lēmuma 1. pantu nepiemēro:

                                          a)

                                          tāda bruņojuma un ar to saistītu materiālu pārdošanai, piegādei, nodošanai vai eksportam un tādas ar to saistītas tehniskas palīdzības vai finansējuma un finansiālas palīdzības sniegšanai, kas ir paredzēta vienīgi Apvienoto Nāciju Organizācijas Daudzdimensionālās integrētās stabilizācijas misijas Centrālāfrikas Republikā (MINUSCA), Savienības misiju un Centrālāfrikas Republikā izvietoto Francijas spēku atbalstam vai lietošanai, kā arī citu tādu ANO dalībvalstu spēku atbalstam vai lietošanai, kuri nodrošina mācības un palīdzību, kā paziņots saskaņā ar b) punktu;

                                          b)

                                          tāda ekipējuma pārdošanai, piegādei, nodošanai vai eksportam, kas nav nāvējošs, un palīdzības sniegšanai – tostarp Centrālāfrikas Republikas drošības spēku, tai skaitā valsts civilo tiesībaizsardzības iestāžu, operatīvām mācībām un mācībām, kas nav saistītas ar operatīvu darbību, – kuri ir paredzēti vienīgi tam, lai ar to atbalstītu Centrālāfrikas Republikas drošības sektora reformu vai to minētajā procesā lietotu, koordinācijā ar MINUSCA un kā iepriekš paziņots Komitejai, kas izveidota, ievērojot ANO DPR 2127 (2013) 57. punktu (“Komiteja”);

                                          c)

                                          tāda bruņojuma un ar to saistītu materiālu pārdošanai, piegādei, nodošanai vai eksportam, ko Čadas vai Sudānas spēki Centrālāfrikas Republikā ieved vienīgi tādēļ, lai tos izmantotu starptautiskajā patrulēšanā, ko veic trīspusējie spēki, kurus 2011. gada 23. maijā Hartūmā izveidoja Centrālāfrikas Republika, Čada un Sudāna nolūkā uzlabot drošību kopīgajās pierobežas teritorijās, sadarbībā ar MINUSCA, kā iepriekš apstiprinājusi Komiteja;

                                          d)

                                          tāda militārā ekipējuma pārdošanai, piegādei, nodošanai vai eksportam, kas nav nāvējošs un kas paredzēts vienīgi lietošanai humānos vai aizsardzības nolūkos, un ar to saistītai tehniskajai palīdzībai vai mācībām, kā iepriekš paziņots Komitejai;

                                          e)

                                          tāda aizsargapģērba, tostarp pretšķembu vestu un militāro ķiveru, pārdošanai, piegādei, nodošanai vai eksportam, kuru uz Centrālāfrikas Republiku uz laiku un tikai personiskai lietošanai eksportē Apvienoto Nāciju Organizācijas personāls, Savienības vai tās dalībvalstu personāls, plašsaziņas līdzekļu pārstāvji un humanitārie darbinieki un attīstības jomas darbinieki un ar tiem saistītais personāls;

                                          f)

                                          tādu kājnieku ieroču un cita saistīta ekipējuma pārdošanai, piegādei, nodošanai vai eksportam, ko ir paredzēts izmantot vienīgi starptautiski vadītajās patruļās, kuras gādā par drošību Sangas upes trīs valstu aizsargājamajā teritorijā (Sangha River Tri-national Protected Area), vai Činko (Chinko) projekta un Bamingi-Bangoranas (Bamingui-Bangoran) nacionālā parka bruņotajiem mežsargiem aizsardzībai pret malumedniecību, ziloņkaula un ieroču kontrabandu un citām darbībām, kas ir pretrunā Centrālāfrikas Republikas tiesību aktiem vai Centrālāfrikas Republikas starptautiskajām juridiskajām saistībām, kā iepriekš paziņots Komitejai;

                                          g)

                                          14,5 mm vai mazāka kalibra ieroču un tādiem ieročiem īpaši izstrādātas munīcijas un sastāvdaļu pārdošanai, piegādei, nodošanai vai eksportam Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja šādi ieroči, munīcija un sastāvdaļas paredzētas vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš paziņots Komitejai;

                                          h)

                                          bruņojuma un cita saistīta nāvējoša ekipējuma, kas nav uzskaitīts šā lēmuma 2. panta 1. punkta g) apakšpunktā, pārdošanai, piegādei, nodošanai vai eksportam Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja minētais bruņojums un ekipējums paredzēti vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš paziņots Komitejai; vai

                                          i)

                                          bruņojuma un citu ar to saistītu materiālu cita veida pārdošanai, piegādei, nodošanai vai eksportam, vai palīdzības sniegšanai, vai personāla nodrošināšanai, kā iepriekš apstiprinājusi Komiteja.

                              2.   Dalībvalstis paziņo Komitejai vismaz 20 dienas iepriekš pirms pārdoto, piegādāto, nodoto vai eksportēto preču piegādes, kā atļauts 1. punkta d), f) un g) apakšpunktā.

                              3.   Dalībvalstis nodrošina, ka visos paziņojumos un visos izņēmumu pieprasījumos Komitejai ir ietvertas:

                                          a)

                                          ziņas par ekipējuma ražotāju un piegādātāju;

                                          b)

                                          ekipējuma apraksts, tostarp tips, kalibrs, daudzums, kā arī sērijas numuri un partijas numuri vai ierosinātais(-ie) datums(-i), kad sērijas numuri un partijas numuri izņēmuma pieprasījuma gadījumā tiks iesniegti;

                                          c)

                                          paredzamais(-ie) piegādes datums(-i) un vieta(-as);

                                          d)

                                          transporta veids(-i) un kravu maršruts; un

                                          e)

                                          lietošanas mērķis un gala lietotājs, tostarp paredzētā Centrālāfrikas Republikas drošības spēku saņēmēja vienība, kā arī paredzētā glabāšanas vieta.”;

                        2)

                        iekļauj šādu pantu:

                           “2. f pants

                              1.   Lai veiktu šajā regulā paredzētos uzdevumus, Padome un Savienības Augstais pārstāvis var apstrādāt personas datus, proti:

                                          a)

                                          attiecībā uz Padomi: sagatavojot un veicot pielikuma grozījumus;

                                          b)

                                          attiecībā uz Augsto pārstāvi: sagatavojot pielikuma grozījumus.

                              2.   Padome un Augstais pārstāvis var vajadzības gadījumā apstrādāt attiecīgos datus par noziedzīgiem nodarījumiem, ko izdarījušas sarakstā iekļautās fiziskas personas, par šādu personu kriminālsodāmību vai drošības pasākumiem, kas attiecas uz šādām personām, vienīgi tiktāl, ciktāl šāda apstrāde ir nepieciešama pielikuma sagatavošanai.

                              3.   Lai nodrošinātu, ka attiecīgās fiziskās personas var izmantot tiesības, kas tām piešķirtas ar Eiropas parlamenta un Padomes Regulu (ES) 2018/1725 (*1), šī lēmuma vajadzībām Padome un Augstais pārstāvis tiek noteikti par “pārziņiem” Regulas (ES) 2018/1725 3. panta 8. punkta izpratnē.

                           (*1)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).”"

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 17. oktobrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).


title: Padomes Lēmums (ES) 2019/1736 (2019. gada 10. oktobris) par nostāju, kas Eiropas Savienības vārdā jāieņem Partnerības komitejā, kura izveidota ar Visaptverošo un pastiprināto partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses, attiecībā uz to personu saraksta izveidi, kuras būs šķīrējtiesneši strīdu izšķiršanas procesā

text:
                  18.10.2019

                  LV

                  Eiropas Savienības Oficiālais Vēstnesis

                  L 265/4

         PADOMES LĒMUMS (ES) 2019/1736
         (2019. gada 10. oktobris)
         par nostāju, kas Eiropas Savienības vārdā jāieņem Partnerības komitejā, kura izveidota ar Visaptverošo un pastiprināto partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses, attiecībā uz to personu saraksta izveidi, kuras būs šķīrējtiesneši strīdu izšķiršanas procesā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Saskaņā ar 339. panta 1. punktu Visaptverošā un pastiprinātā partnerības nolīgumā starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses (“nolīgums”), Partnerības komitejai, kas izveidota saskaņā ar nolīguma 363. pantu, ir jāizveido vismaz tādu 15 personu sarakstu, kuras vēlas un spēj būt šķīrējtiesneši (“šķīrējtiesnešu saraksts”).

                     (2)

                     Nolīgumu provizoriski piemēro kopš 2018. gada 1. jūnija saskaņā ar nolīguma 385. panta 5. punktu.

                     (3)

                     Saskaņā ar nolīguma 339. panta 1. punktu Savienība un Armēnijas Republika ir ierosinājušas savu šķīrējtiesnešu kandidatūras un ir vienojušās par pieciem trešo valstu valstspiederīgajiem, kuri būs šķīrējtiesas priekšsēdētāji.

                     (4)

                     Ir lietderīgi noteikt nostāju, kas Savienības vārdā ir jāieņem Partnerības komitejā attiecībā šķīrējtiesnešu saraksta izveidošanu.

                     (5)

                     Tādēļ Savienības nostājas Apvienotajā padomē pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā jāieņem Partnerības komitejā, kas izveidota saskaņā ar nolīguma 363. pantu, attiecībā uz to personu saraksta izveidi, kuras vēlas un spēj būt šķīrējtiesnešiem, saskaņā ar nolīguma 339. panta 1. punktu, pamatā ir Partnerības komitejas lēmuma projekts, kas pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 10. oktobrī

                  Padomes vārdā –

                  priekšsēdētājs

               M. LINTILÄ

            PROJEKTS
            ES UN ARMĒNIJAS REPUBLIKAS PARTNERĪBAS KOMITEJAS LĒMUMS Nr. …/…
            (... gada ...),
            ar kuru izveido šķīrējtiesnešu sarakstu, kas minēts 339. panta 1. punktā Visaptverošajā un pastiprinātajā partnerības nolīgumā starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses
            PARTNERĪBAS KOMITEJA,
            ņemot vērā Visaptverošo un pastiprināto partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses (“nolīgums”), un jo īpaši tā 339. panta 1. punktu,
            tā kā:

                        (1)

                        Saskaņā ar nolīguma 339. panta 1. punktu Partnerības komitejai, kas izveidota saskaņā ar nolīguma 363. pantu, ir jāizveido vismaz tādu 15 personu saraksts, kuras vēlas un spēj būt šķīrējtiesneši (“šķīrējtiesnešu saraksts”).

                        (2)

                        Nolīguma 339. panta 1. punktā paredzēts, ka šķīrējtiesnešu sarakstu veido trīs daļas: viena daļa attiecīgi katrai Pusei, un vēl viena daļa ir to personu saraksts, kuras nav kādas Puses valstspiederīgie un kuras būs šķīrējtiesas priekšsēdētāji. Katrā no šīm daļām jāietver vismaz piecas personas.

                        (3)

                        Eiropas Savienība un Armēnijas Republika katra ir ieteikušas piecus šķīrējtiesnešu kandidātus, un tās ir vienojušās par pieciem trešo valstu valstspiederīgajiem, kuri būs šķīrējtiesas priekšsēdētāji. Visas sarakstā iekļautās personas vēlas un spēj būt šķīrējtiesneši.

                        (4)

                        Lai nodrošinātu nolīguma un jo īpaši tā VI sadaļas 13. nodaļas pareizu darbību, šķīrējtiesnešu saraksts būtu jāpieņem Partnerības komitejai,

                  IR PIEŅĒMUSI ŠO LĒMUMU.

               1. pants
               Ar šo saskaņā ar nolīguma 339. panta 1. punktu tiek izveidots to personu saraksts, kuras vēlas un spēj būt šķīrējtiesneši.
               Šķirējtiesnešu saraksts ir izklāstīts šā lēmuma pielikumā.

               2. pants
               Šis lēmums stājas spēkā tā pieņemšanas dienā.

               ...,

                     Partnerības komitejas vārdā

                     priekšsēdētājs

            PIELIKUMS
            ŠĶĪRĒJTIESNEŠU SARAKSTS, KAS MINĒTS 339. PANTĀ VISAPTVEROŠAJĀ UN PASTIPRINĀTAJĀ PARTNERĪBAS NOLĪGUMĀ STARP EIROPAS SAVIENĪBU UN EIROPAS ATOMENERĢIJAS KOPIENU, UN TO DALĪBVALSTĪM, NO VIENAS PUSES, UN ARMĒNIJAS REPUBLIKU, NO OTRAS PUSES
            Eiropas Savienības ierosinātie šķīrējtiesneši

                        1.

                        Claus-Dieter EHLERMANN

                        2.

                        Giorgio SACERDOTI

                        3.

                        Jacques BOURGEOIS

                        4.

                        Pieter Jan KUIJPER

                        5.

                        Ramon TORRENT

                  Armēnijas Republikas ierosinātie šķīrējtiesneši

                        1.

                        Nora SARGSYAN

                        2.

                        Arman SARGSYAN

                        3.

                        Grigor BEKMEZYAN

                        4.

                        Levon GEVORGYAN

                        5.

                        Mushegh MANUKYAN

                  Priekšsēdētāji

                        1.

                           William DAVEY (ASV)

                        2.

                           Helge SELAND (Norvēģija)

                        3.

                           Maryse ROBERT (Kanāda)

                        4.

                           Christian HÄBERLI (Šveice)

                        5.

                           Merit JANOW (ASV)


title: Eiropas Parlamenta Prezidija Lēmums (2018. gada 10. decembris), ar ko groza Eiropas Parlamenta deputātu nolikuma īstenošanas noteikumus

text:
                  28.12.2018

                  LV

                  Eiropas Savienības Oficiālais Vēstnesis

                  C 466/8

         EIROPAS PARLAMENTA PREZIDIJA LĒMUMS
         (2018. gada 10. decembris),
         ar ko groza Eiropas Parlamenta deputātu nolikuma īstenošanas noteikumus
         (2018/C 466/02)
         EIROPAS PARLAMENTA PREZIDIJS,
         ņemot vērā Līgumu par Eiropas Savienības darbību un jo īpaši tā 223. panta 2. punktu,
         ņemot vērā Eiropas Parlamenta deputātu nolikumu (1),
         ņemot vērā Eiropas Parlamenta Reglamenta 25. pantu,
         tā kā:

                     (1)

                     Saskaņā ar Eiropas Parlamenta deputātu nolikuma īstenošanas noteikumu (2) (“Īstenošanas noteikumi”) 69. panta 1. punktu atmaksājamo ceļa izdevumu un dienas naudu summas un piemaksu par vispārējiem izdevumiem Prezidijs var indeksēt katru gadu maksimāli tādā apmērā, kas atbilst Eiropas Savienības gada inflācijas līmenim iepriekšējā gada oktobrī, kā to ir publicējis Statistikas birojs.

                     (2)

                     Statistikas birojs 2018. gada 16. novembrī paziņoja, ka inflācijas līmenis laikposmā no 2017. gada oktobra līdz 2018. gada oktobrim ir bijis 2,2 %. Jaunās summas, kuras izriet no korekcijas, kas jāveic, lai ņemtu vērā minēto inflācijas līmeni, būtu jāpiemēro no 2019. gada 1. janvāra un Īstenošanas noteikumi būtu attiecīgi jāgroza.

                     (3)

                     Saskaņā ar Īstenošanas noteikumu 69. panta 2. punktu šo noteikumu 33. panta 4. punktā minēto personīgo līdzstrādnieku sniegtās parlamentārās palīdzības izdevumu segšanas maksimālo apmēru attiecīgā gadījumā indeksē katru gadu, pamatojoties uz datiem, kas sagatavoti, piemērojot ar Padomes Regulu (EEK, Euratom, EOTK) Nr. 259/68 (3) noteikto Eiropas Savienības Civildienesta noteikumu 65. pantu.

                     (4)

                     Komisija saskaņā ar šo regulējumu ir noteikusi, ka 2018. gadam korekcijas likme ir 1,7 %. Tātad šo parlamentārās palīdzības izdevumu segšanas maksimālais apmērs mēnesī no 2018. gada 1. jūlija būtu jāpalielina līdz 24 943 EUR.

                     (5)

                     Ņemot vērā Papildu (brīvprātīgā) pensiju fonda pārskatus, ir nepieciešams veikt vairākus ekonomisku apsvērumu dēļ nenovēršamus pasākumus, lai uzlabotu Papildu (brīvprātīgā) pensiju fonda ilgtspēju, risinot pieaugošo likviditātes problēmu un samazinot aktuāro deficītu un negatīvās sekas Eiropas nodokļu maksātājiem.

                     (6)

                     Šajā nolūkā un nolūkā ievērot to saņēmēju iegūtās tiesības, kuri jau saņem pensiju, noteikumus par papildu pensijām tiem saņēmējiem, kuri līdz 2019. gada 1. janvārim vēl nav izpildījuši visus nosacījumus pensijas saņemšanai, būtu jāgroza šādi: pensionēšanās vecumu Papildu (brīvprātīgā) pensiju fonda saņēmējiem būtu jāpaaugstina no 63 uz 65 gadiem un būtu jāievieš 5 % nodevu visām pensijām, kas piešķirtas ar 2019. gada 1. janvāri. Minētie pasākumi ir attiecīgajām personām saudzīgākie iespējamie pasākumi,

               IR PIEŅĒMIS ŠO LĒMUMU.

            1. pants
            Īstenošanas noteikumus groza šādi:

                        1)

                        Īstenošanas noteikumu 15. panta c) punktu aizstāj ar šādu:

                                    “c)

                                    braucot ar automašīnu un iekļaujoties maksimālajā attālumā 1 000 km turpbraucienam vai atpakaļbraucienam: EUR 0,53/km, kam pieskaita prāmja satiksmes vai līdzīga transporta veida izmaksas.”;

                        2)

                        Īstenošanas noteikumu 20. panta 1. punkta a) apakšpunktu aizstāj ar šādu:

                                    “a)

                                    par brauciena daļu no 0 km līdz 50 km – EUR 23,63;”;

                        3)

                        Īstenošanas noteikumu 22. pantu groza šādi:

                                    a)

                                    panta 1. punktu aizstāj ar šādu:

                                       “1.   Šo noteikumu 10. panta 1. punkta b) apakšpunktā minēto braucienu ceļa izdevumu gada maksimālā atmaksas summa ir EUR 4 454.”;

                                    b)

                                    panta 3. punkta pirmo daļu aizstāj ar šādu:

                                       “3.   Maksimālā izdevumu atmaksas summa gadā par braucieniem, ko veikuši komiteju vai apakškomiteju priekšsēdētāji, lai piedalītos parlamentāra rakstura konferencēs vai pasākumos par kādu no Eiropas tēmām, kas saistīta ar viņu komitejas vai apakškomitejas atbildības jomām, ir EUR 4 454. Iepriekš nepieciešams saņemt Parlamenta priekšsēdētāja atļauju, un tiek pārbaudīts pieejamo līdzekļu apmērs, ievērojot minēto maksimālo summu.”;

                        4)

                        Īstenošanas noteikumu 24. panta 2. punktu aizstāj ar šādu:

                           “2.   Ja oficiālais pasākums notiek Savienības teritorijā, deputāti saņem fiksētu piemaksu, kuras apmērs ir EUR 320.”;

                        5)

                        Īstenošanas noteikumu 26. panta 2. punktu aizstāj ar šādu:

                           “2.   Piemaksas mēneša apmērs saskaņā ar 25. pantu ir EUR 4 513.”;

                        6)

                        Īstenošanas noteikumu 33. panta 4. punktu aizstāj ar šādu:

                           “4.   Visu 34. pantā minēto personīgo līdzstrādnieku pakalpojumu segšanas maksimālais apmērs mēnesī ir EUR 24 943.”;

                        7)

                        Īstenošanas noteikumu 76. pantu groza šādi:

                                    a)

                                    panta 1. punktu aizstāj ar šādu:

                                       “1.   Papildu pensiju, kas pirms 2019. gada 1. janvāra saskaņā ar DIP noteikumu VII pielikuma 1., 3. un 4. pantu ir maksājama bijušajiem deputātiem vai citiem saņēmējiem, turpina izmaksāt saskaņā ar minēto pielikumu tā, kā to piemēro līdz 2018. gada 31. decembrim.”;

                                    b)

                                    panta 2. punktu aizstāj ar šādu:

                                       “2.   Jebkuru papildu pensiju, kas 2019. gada 1. janvārī vēl nav jāmaksā, aprēķina un izmaksā saskaņā ar DIP noteikumu VII pielikuma 1. un 2. pantu, ievērojot šādus nosacījumus un atkāpes:

                                                   a)

                                                   pensija ir maksājama no tā kalendārā mēneša pirmās dienas, kas seko mēnesim, kurā deputāts sasniedz 65 gadu vecumu;

                                                   b)

                                                   pensijai piemēro īpašu nodevu, kas ir 5 % no pensijas nominālvērtības. Nodeva ir tieši iemaksājama Papildu (brīvprātīgā) pensiju fondā.”;

                                    c)

                                    iekļauj šādu jaunu 2.a punktu:

                                       “2.a   Citu saņēmēju papildu (brīvprātīgai) pensijai saskaņā ar DIP noteikumu VII pielikuma 3. un 4. pantu, kas 2019. gada 1. janvārī vēl nav jāmaksā, piemēro īpašu nodevu, kas ir 5 % pensijas nominālvērtības. Nodeva ir tieši iemaksājama Papildu (brīvprātīgā) pensiju fondā.”

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Šo lēmumu piemēro no 2019. gada 1. janvāra, izņemot 1. panta 6. punktu, ko piemēro no 2018. gada 1. jūlija.

            (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

            (2)  Prezidija 2008. gada 19. maija un 9. jūlija Lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).

            (3)  OV L 56, 4.3.1968., 1. lpp.